
Előszó

Az Emberiség Kódja

Az első könyv végén úgy éreztem, hogy egy hosszú utazás végéhez értem. Ez az utazás egy nagyon egyszerű kérdéssel indult: van-e közös magja a magyar közmondásoknak és szólásoknak?

Elsőre ez egy egyszerű nyelvi, vagy akár kulturális kérdésnek tűnt. Mintha csak arról lenne szó, hogy őseink milyen bölcsességeket hagytak ránk. Ahogy azonban egyre mélyebbre mentem ebben a sűrű erdőben, valami sokkal érdekesebb kezdett el kirajzolódni. A közmondások nem csak véletlenszerű mondatok halmazának tűntek többé. Kristály tisztán egy minta kezdett el kirajzolódni, újra és újra ugyanazok a motivumok kezdtek megjelenni. Figyelj, tanulj, kérdezz, ismerd fel és javitsd a hibáidat, alkalmazkodj, ne kapkodj és mindeközben maradj kapcsolatban a valósággal.

Mintha több ezer év emberi tapasztalata ugyanazt az üzenetet ismételte volna, csak mindig más és más szavakkal.

Az első könyv végére ezt neveztem el az Élet Kódjának. Azt hittem elsőre, hogy a kutatás végére érkeztem, de tévedtem.

A fordulópont egy egyszerű gondolattal kezdődött: mi van, ha nem mentem elég mélyre? Hiszen csak a magyar közmondásokat vizsgáltam. De a világ, vagyis a többi kultúrák is tele vannak közmondásokkal, a kinaiaknak, a japánoknak, az araboknak, az afrikaiaknak, a rómaiaknak, az amerikai indiánoknak, a hinduknak és a buddhistáknak is több ezer közmondásuk maradt fent a mai napig.

Mi történik, ha nem csak egy erdőt vizsgálunk, hanem a világ összes erdejét? Vajon megjelenik ugyanaz a minta? Vagy legalább valami hasonló?

Amit ezután találtam, arra őszintén nem számitottam. Kultúráról kultúrára haladva, egymástól földrajzilag, történelmileg és szellemileg is távoli civilizációkat vizsgálva ugyanazok a minták kezdtek újra és újra megjelenni elég konkrét módon, ami egész egyszerűen nem lehet a véletlen műve. A magyar ember, a kinai bölcs, a japán mester, az arab kereskedő, az afrikai törzsi öreg, a római filozófus, az indián sámán, a buddhista szerzetes mind más és más nyelvet beszéltek, más világban éltek, más isteneket imádtak, más problémákkal álltak szemben és mégis, mintha mind ugyanabba az irányba mutattak volna.

Ezen a ponton világossá vált számomra, hogy a kérdés már nem az, hogy mi a közös a közmondásokban, hanem az, hogy miért jutott ennyi egymástól majdnem teljesen független kultúra ugyanazokra a felismerésekre és ugyanarra a mintára.

Három lehetőség rajzolódott ki előttem: a véletlen, vagy egymástól vették át, vagy pedig mind ugyanazzal a valósággal találkoztak és ugyanazokat a mintákat figyelték meg benne. Ekkor kezdett minden előttem új értelmet nyerni. A közmondások többé nem egyszerű bölcsességeknek tűntek, nem is erkölcsi szabályoknak, hanem valami egészen másnak. Valami sokkal erősebbnek és jelentősebbnek. Úgy kezdtem rájuk tekinteni, mint az emberiség egyik legősibb tudástároló rendszerére, egy kulturális memóriára, egy finoman kidolgozott és szelektált hibajavitó rendszerre. Az emberiség évezredeken keresztül próbálkozott, hibázott, tanult belőle, korrigált, újra próbált és ami nem működött az nyomtalanul eltűnt, ami pedig működött az fennmaradt és végül tömör, egyszerű, könnyen megjegyezhető formában továbbadódott a következő és következő generációknak közmondásokként.

Egy közmondás igy már nem csak pusztán egy mondat, hanem valami ilyensmi:

Évszázadok vagy évezredek tapasztalata - > Néhány szó

Ez egy egészen elképesztő szintű és hatékonyságú tömörités.

Ha pedig ez igaz, akkor az Élet Kódja nem csupán egy emberi életvezetési modell, nem csak kulturális jelenség, hanem valami sokkal általánosabb. Valami ami megjelenik az evolúcióban, a biológiában, a történelemben, a társadalomban, a technológiában, sőt még a mesterséges intelligenciában is.

Ez a második könyv ennek az utazásnak a története. Ebben a kötetben már nem csupán a magyar közmondásokat vizsgáljuk, hanem az egész emberiséget. A kultúrák közös mintáit, a kulturális evolúció működését, a ritmus szerepét, a valóságkapcsolat valódi fontosságát és azt a kérdést, amely talán korunk legfontosabb kérdése: mi történik, ha egy rendszer elvesziti a kapcsolatát a valósággal?

Ez igaz és használható lehet emberekre, családokra, társadalmakra, civilizációkra és talán a mesterséges intelligenciára is.

Ez lehet az emberiség és bármilyen működő rendszer túlélési operációs rendszere és ha ez igaz, akkor az a kérdés, hogy felismerjük-e időben mielőtt újra elfelejtenénk vagy eltérnénk tőle?

I.

A világ közmondásainak erdeje

Az első könyvben a magyar közmondásokat úgy vizsgáltuk, mintha egy hatalmas erdőben járnánk felfedező úton. Ezer és ezer különböző fa vett körül és első ránézésre úgy tűnt, hogy semmilyen kapcsolat nincs közöttük. Egyik a munkáról szólt, másik a türelemről, szerelemről, a becsületről, kapzsiságról. Mintha az egész csupán véletlenszerűen egymás mellé dobált emberi tapasztalatok kusza halmaza lenne csak.

Aztán hátrébb léptem és ahogy távolodtam egyszer csak megláttam az erdőt. Egyre tisztábban látszott, hogy a közmondások többsége nem kész válaszokat ad, nem merev szabályokat fogalmaz meg, nem azt mondja, hogy igy és igy kell élned, hanem inkább valami sokkal finomabbat sugallnak. Azt, hogy türelmesen figyelj, nézz jól körül, tanulj és alkalmazkodj. Ez már önmagában is egy meglepő felismerés volt, de a valódi meglepetés csak ezután következett. Mi van akkor, hogyha a magyar közmondások csak egyetlen erdőt jelentenek? Hiszen a világ tele van más, nagyon is különböző kultúrákkal. Ahol pedig emberek éltek, ott történetek is születtek. Ahol pedig történetek születtek, ott biztos, hogy tapasztalatok halmozódtak fel. Ahol pedig tapasztalatok halmozódtak fel, ott előbb vagy utóbb megjelentek rövid, tömör, könnyen szájról szájra tovább adható bölcsességek. 

Ez szinte univerzális emberi jelenség minden kultúrában. Ezek látszólag teljesen különböző világok. Más nyelvek, más vallások, más történelmi bejárt utak, más fizikai környezetek, más túlélési kihivások, mégis mindenhol találunk közmondásokat. Ez már önmagában is figyelemre méltó.

Ekkor döntöttem el, hogy több, egymástól független kultúra közmondásait is meg kell vizsgálni egyszerre. Elsőre azt vártam, hogy sok különbséget fogok találni és valóban találtam.

A kinai közmondásokon erősen érződött a taoista harmónia és a természetes folyás tisztelet. A japán bölcsességekben különösen hangsúlyos volt a fegyelem, a fokozatos fejlődés és a közösségi harmónia. Az arab közmondásokból erősen kiolvasható volt a tapasztalat, a bizalom és a valóság ellenőrzésének fontossága. Az afrikai hagyományok különösen erősen hangsúlyozták a közösséget és kollektiv túlélést. A latin bölcsességekben világosan megjelent a mérték, a tapasztalat és az aranyközépút. Az indián közmondásokban a természet tisztelete, a hosszú távú gondolkodásra és az összefüggések felismerésére helyezték a hangsúlyt. A hindu és a buddhista tanitások pedig a változás természetét, a belső egyensúlyt és a valóság közvetlen megfigyelését emelték ki.

Első ránézésre azt mondaná az ember, hogy minden kultúra más. De mégis..

Ahogy elkezdtem nem csak a felszini különbségeket, hanem a mélystruktúrát vizsgálni, valami egészen különös dolog történt. A különbségek mögött ugyanazok a minták kezdtek kirajzolódni mindenhol. Mintha a különböző kultúrák ugyanannak  a valóságnak más-más nyelvú leirásait hagyták volna ránk.

A magyar közmondások azt mondják, hogy: lassan járj, tovább érsz.

A latin azt mondja, hogy: festina lente, vagyis siess lassan.

A kinai azt mondja, hogy: ne a lassú fejlődéstől félj, hanem attól, hogy megállsz.

A japán azt mondja, hogy: ess el hétszer, állj fel nyolcszor.

Az afrikai azt mondja, hogy: ha gyorsan akarsz menni, menj egyedül. Ha messzire akarsz menni, menjetek együtt. 

Első ránézésre ezek különböző üzenetek, de valójában mélyebben ugyanazt hordozzák hiszen mind ugyanazokra a kérdésekre keresnek választ: hogyan lehet jól dönteni? Hogyan lehet túlélni? Hogyan lehet fejlődni? Hogyan lehet együttműködni? Hogyan lehet kapcsolatban maradni a valósággal?

És talán a legfontosabb az, hogy

	Igaz: 1 pont

	Bizonytalan / részben igaz: 0,5 pont

	Nem igaz: 0 pont




	Általában megpróbálom a helyzeteket olyannak látni, amilyenek.

	Nem csak azt keresem, ami igazolja az elképzeléseimet.

	Figyelek a tényekre, még ha kellemetlenek is.

	El tudom fogadni, ha a valóság nem úgy alakul, ahogy szeretném.

	Inkább megfigyelek, mielőtt véleményt alkotok.

	Észreveszem, ha egy helyzet megváltozott.

	Fontos számomra a közvetlen tapasztalat.

	Nem hiszek el mindent első hallásra.

	Meg tudom különböztetni a vágyamat a valóságtól.

	Figyelek mások visszajelzéseire.

	Képes vagyok szembenézni kellemetlen igazságokkal.

	Nem ragaszkodom makacsul hamis elképzelésekhez.

	Észreveszem, ha valami nem működik.

	Törekszem arra, hogy több oldalról lássak egy helyzetet.

	Nem csak érzelmi alapon döntök.

	Meg tudom állni, hogy ne reagáljak azonnal.

	Keresem a valós okokat, nem csak a felszínt.

	Fontosabb nekem az igazság, mint hogy igazam legyen.

	Tanulok a következményekből.

	Általában kapcsolatban maradok a valósággal, nem a saját elképzelt világomban élek.



	Észreveszem, ha hibáztam.

	Nem szégyellem kimondani, hogy tévedtem.

	Figyelek arra, ha valami ismételten rosszul sül el.

	Keresem, hol rontottam el.

	Nem mindig másokat hibáztatok.

	Tudok tanulni a kudarcból.

	Észreveszem a saját gyenge pontjaimat.

	Nem söpröm szőnyeg alá a hibáimat.

	Komolyan veszem a negatív visszajelzést.

	Tudok különbséget tenni hiba és végleges kudarc között.

	Ha valami nem működik, nem erőltetem vakon tovább.

	Képes vagyok kívülről ránézni saját döntéseimre.

	Nem félek kérdezni, ha nem értek valamit.

	Felismerem, ha rossz úton járok.

	Észreveszem, ha ugyanazt a hibát ismétlem.

	Tudom, hogy a hiba információ.

	Nem omlok össze attól, ha kiderül, hogy tévedtem.

	Keresem a hibák mögötti mintát.

	Nem csak a tünetet nézem, hanem az okot is.

	A hibáimat fejlődési lehetőségként is tudom látni.

	Ha hibát találok, próbálom kijavítani.

	Nem elégszem meg azzal, hogy felismerem a problémát.

	Tudok változtatni a viselkedésemen.

	Képes vagyok bocsánatot kérni.

	Képes vagyok új tervet készíteni.

	Nem ragadok bele teljesen a régi megoldásokba.

	Ha valami nem működik, keresek másik utat.

	Tudok visszafordulni egy rossz döntésből.

	Nem érzem vereségnek a korrekciót.

	Képes vagyok javítani a kapcsolataimon.

	Tudok szokásokat megváltoztatni.

	Képes vagyok lelassítani, ha kapkodok.

	Tudok gyorsítani, ha túl sokáig halogatok.

	Nem csak beszélek a változásról, teszek is érte.

	Képes vagyok elfogadni jobb megoldást mástól.

	Tudok segítséget kérni a javításhoz.

	Nem ismétlem tudatosan ugyanazt a rossz mintát.

	Képes vagyok újraépíteni valamit, amit elrontottam.

	A korrekció után figyelem, hogy javult-e a helyzet.

	Folyamatosan finomítom a saját működésemet.

	Képes vagyok alkalmazkodni új helyzetekhez.

	Nem ijedek meg minden változástól.

	Tudok tanulni más emberektől.

	Nem ragaszkodom mindenáron a megszokotthoz.

	Ha a környezet változik, én is keresem az új megoldást.

	Tudok rugalmasan gondolkodni.

	Nem csak egyféle megoldásban hiszek.

	Képes vagyok új szerepekhez alkalmazkodni.

	Tudok együttműködni különböző emberekkel.

	Nem veszítem el teljesen az egyensúlyomat változáskor.

	Képes vagyok hosszú távon fejlődni.

	Tudok alkalmazkodni veszteség után is.

	Nem omlok össze, ha a tervem megváltozik.

	Figyelem, mit kíván az adott helyzet.

	Nem akarom mindenáron a világot a saját elképzelésemhez igazítani.

	Tudok egyszerre kitartó és rugalmas lenni.

	Képes vagyok új információ alapján módosítani a döntésemet.

	Nem csak túlélni akarok, hanem fejlődni is.

	Tudok más ritmusához is igazodni.

	Általában megtalálom a helyemet változó körülmények között.



	Tudom, hogy tévedhetek.

	Nem gondolom, hogy mindig nekem van igazam.

	Képes vagyok meghallgatni nálam okosabb vagy tapasztaltabb embereket.

	Elfogadom, hogy nem tudhatok mindent.

	Nem szégyen számomra kérdezni.

	Tudok tanulni fiatalabbaktól is.

	Tudok tanulni idősebbektől is.

	Nem keverem össze a véleményemet a tényekkel.

	Képes vagyok azt mondani: „nem tudom”.

	Nem érzem gyengeségnek, ha bizonytalan vagyok.

	Keresem az ellenérveket is.

	Nem sértődöm meg minden kritikán.

	Tudom, hogy a modellem nem maga a valóság.

	Képes vagyok elengedni egy régi meggyőződést.

	Nem akarok minden vitát megnyerni.

	Fontosabb számomra a tanulás, mint a győzelem.

	Tudom, hogy mások is láthatnak olyat, amit én nem.

	Nem nézem le a tapasztalati bölcsességet.

	El tudom fogadni, hogy egy kérdésre nincs azonnali válasz.

	Nyitott maradok a korrekcióra.



	Általában érzem, mikor kell cselekedni és mikor kell várni. 

	Nem érzem szükségét annak, hogy mindenre azonnal reagáljak. 

	Fontos döntések előtt gyakran hagyok időt az átgondolásra. 

	Képes vagyok kivárni a megfelelő pillanatot. 

	Nem keverem össze a gyorsaságot a hatékonysággal. 

	Tudom, hogy egyes dolgokat nem lehet siettetni. 

	Képes vagyok lelassítani, amikor túl nagy a bizonytalanság. 

	Képes vagyok gyorsan dönteni, amikor a helyzet ezt kívánja. 

	Figyelek arra, hogy ne reagáljak pusztán érzelmi alapon. 

	Érzem, ha egy folyamatnak még érnie kell. 

	Nem pánikolok attól, hogy valami lassabban halad a vártnál. 

	Képes vagyok felismerni, ha túl sokáig várok valamire. 

	Nem halogatok végtelenségig fontos döntéseket. 

	Tudom, hogy a türelem nem egyenlő a tétlenséggel. 

	Képes vagyok váltani a megfigyelés és a cselekvés között. 

	Figyelek a saját energiaszintem ritmusára. 

	Észreveszem más emberek ritmusát és tudok hozzá alkalmazkodni. 

	Fontosnak tartom az „érlelő szüneteket”. 

	Nem érzem, hogy mindig elfoglaltnak kell lennem. 

	Úgy érzem, hogy általában jó időzítéssel hozom meg a döntéseimet.

